Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: a 254/2001. (XII. 18.) Korm. rendelethez
Paragraph Index: 1139

1. Levélküldemény, levelezőlap (képes levelezőlap) Legkisebb mérete 90× 140 mm, terjedelme hosszúságban, szélességben és magasságban együttvéve 900 mm-nél — ezen belül a leghosszabb mérete 600 mm-nél — nem nagyobb. Tekercs alakban feladott küldeményeknél a hosszúság és az átmérő kétszerese együttvéve legalább 170 mm, legfeljebb 1040 mm, hosszúsága legalább 100 mm, legfeljebb 900 mm lehet. Tömege belföldi és nemzetközi forgalomban legfeljebb 2000 gramm lehet. — A levél szabvány méretű, ha a tömege belföldi forgalomban legfeljebb 30 g, nemzetközi forgalomban legfeljebb 20 g, 114× 162 mm vagy 110× 220 mm méretű borítékban adják fel (az eltérés 10 mm-nél nagyobb nem lehet). — A levelezőlap és a képes levelezőlap (a továbbiakban együtt: levelezőlap) levelezőlap-kartonból előállított, kiugró vagy domború részt nem tartalmazó, téglalap alakú levélküldemény. A legkisebb terjedelem: 90× 140 mm, a legnagyobb terjedelem: 120× 235 mm, 2 mm eltérés megengedett. A más alakú vagy más anyagból készült, összehajtott domború részt tartalmazó, nem papírból készült levelezőlap csak csomagolva (borítékban, tasakban, dobozban) adható fel.

Source: https://magyarkozlony.hu/hivatalos-lapok/081ead607991afd38dd4901a56fa43cd5378d72c/dokumentumok/d0ddd14b85b63f328b5b94f23ccb79c490472c68/letoltes